**לכבוד ‏30 יולי, 2023**

**שר האוצר**

**מר בצלאל סמוטריץ'**

**הנדון: התייקרות ליטר סולר בחצי ₪ החל מחודש אוגוסט 2023**

**א.נ**

אני פונה אליך בעקבות החלטתך להפחתת מס הבלו המוטל על הבנזין, כך שבמהלך חודש אוגוסט 2023 תחול הפחתה של 89 אגורות במחירו של ליטר בנזין לצרכן, זאת בעוד מס הבלו המוטל על הסולר לא יופחת, מה שיביא לעלייה של 50 אגורות לליטר סולר בחודש אוגוסט 2023.

מועצת המובילים מברכת על כל פעולה שתורמת להפחתת יוקר המחייה עבור ציבור הצרכנים בישראל, אולם לא ייתכן שההטבה לרכבים הפרטיים לא תחול גם על הרכבים המקצועיים - רכבי הובלה, רכבי היסעים ומוניות.

בימים בהם ועדת הכלכלה דנה חדשות לבקרים בדרכים להפחתת יוקר המחייה בישראל, אין כל היגיון בייקור הסולר שיגרום לעליית מחירי מוצרי הצריכה המגיעים למדפים, מה שיביא לכך שלא יהיה בית בישראל שלא ישלם מכיסו על ייקור הסולר.

בנוסף, התייקרות הסולר תפגע דווקא באותה אוכלוסייה מוחלשת, לה אין אפשרות להשתמש ברכב פרטי ועל כן היא זקוקה לשירותי תחבורה.

אנו דורשים ליישם את ההחלטה להפחתת מס הבלו גם על הרכבים המקצועיים.

**בברכה,**



**גבי בן - הרוש, יו"ר**

**מועצת המובילים והמסיעים**

**העתקים: חה"כ דוד ביטן, יו"ר ועדת הכלכלה**

**ד"ר רון תומר, נשיא התאחדות התעשיינים**

**עו"ד אוריאל לין, נשיא איגוד לשכות המסחר**

**ראול סרוגו, נשיא התאחדות הקבלנים**

**דוד כוכבא, מנכ"ל מועצת המובילים**

**חברי הנהלת מועצת המובילים**